 Tani waa qiso xanuun badan oo ku dhacday nin saalix ahaa oo faqiir ahaa, maalin ayuu u kaluumaysi tegay Bada maalintii oo dhan shebegiisii waxba umay gelin, goor qoraxdii ku sii dhawdahay inay dhacdo oonu waxba haynin gurigiina ay kaga danbeeyaan uun caruur gaajoonaysa oon waxba haynin, ayuu shebegiisii ku tuuray Bada isagoo aad u werwersan , waxaa u soo galay shebegii Kaluun aad u wayn, ninkii ayaa farxay oo kaluunkii qaatay intii uu jidka sii socday waxaa la kulmay Boqorkii xukumi jiray gobolkiisa oo tamashle iyo dalxiis u soo baxay, boqorkii wuxuu arkay ninkan wuxuu sito inuu yahay kaluun, ilaaladiisii ayuu amray inay ka qaadaan kaluunka ninka miskiinka ah, ninkii faqiirka ahaa oo fara madhan ayaa gurigiisii ku noqday isagoo murugaysan, 